സ്നാപ്ചാറ്റ്

സുഹൃത്തുക്കളുമായി ഫോട്ടോ പങ്കുവെയ്ക്കുന്നതിനുള്ള ഒരു സ്മാർട്ട് ഫോൺ അപ്ലിക്കേഷനാണ് സ്നാപ്ചാറ്റ്. ഇവാൻ സ്പീഗൽ, ജോനാതൻ മേ എന്നിവർ ചേർന്ന് നിർമ്മിച്ചതാണ് സ്നാപ്ചാറ്റ്. ഈ അപ്ലിക്കേഷൻ ഉപയോഗിച്ച് ഉപയോക്താക്കൾക്ക് സ്നാപ്ചാറ്റ് ഉപയോഗിക്കുന്ന സുഹൃത്തുക്കൾക്ക് ഫോട്ടോ, വീഡിയോ എന്നിവ കൈമാറാം. ഈ ഫോട്ടോകളും വീഡിയോകളും സ്നാപ്സ്‌ എന്നാണ് അറിയപ്പെടുന്നത്. അയക്കുന്ന ഫോട്ടോകളും വീഡിയോകളും എത്ര സമയം സന്ദേശം സ്വീകരിക്കുന്ന ആൾക്ക് കാണാൻ കഴിയും എന്നത് മുൻകൂട്ടി സജ്ജീകരിക്കാൻ അയയ്ക്കുന്ന വ്യക്തിക്ക് സാധിക്കും. ആ നിശ്ചിത സമയത്തിന് ശേഷം അയച്ച സന്ദേശം സ്നാപ്ചാറ്റിന്റെ സെർവറിൽ നിന്നും സന്ദേശം സ്വീകരിച്ച ആളിന്റെ മൊബൈലിൽ നിന്നും നീക്കം ചെയ്യപ്പെടും. നിലവിൽ ഇത്തരത്തിൽ സജ്ജീകരിക്കാൻ കഴിയുന്ന സമയം 1 മുതൽ 10 സെക്കന്റ്‌ വരെയാണ്.

2014 മെയ്‌ -ൽ സ്നാപ്ചാറ്റ് പുറത്തുവിട്ട കണക്കുകൾ പ്രകാരം 700 ദശലക്ഷം ഫോട്ടോകളും വീഡിയോകളും ദിനംപ്രതി പങ്കുവേയ്ക്കപ്പെടുന്നുണ്ട്.

 അവലംബം 

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
വർഗ്ഗം:അമേരിക്കൻ സോഫ്റ്റ്‌വെയർ കമ്പനികൾ